  
VENDIM
Nr. 508, datë 17.7.2019

PËR DHËNIEN E MIRATIMIT PËR LIDHJEN E KONTRATËS SË QIRASË ME TARIFËN 1 EURO/KONTRATA, NDËRMJET MINISTRISË SË FINANCAVE DHE EKONOMISË, SI QIRADHËNËS, DHE SHOQËRISË “BLU-IMPERIAL”, SHPK, SI QIRAMARRËS, PËR PASURINË NR. 94, ME EMËRTIMIN “ISH-GRUP DEPOT E REPARTIT USHTARAK NR. 4025”, ME VENDNDODHJE NË QAFËMOLLË, DAJT, TIRANË, NË ADMINISTRIM TË MINISTRISË SË MBROJTJES

Në mbështetje të nenit 100 të Kushtetutës, të aktit normativ me fuqinë e ligjit nr. 4, datë 9.7.2008, të Këshillit të Ministrave, “Për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve”, miratuar me ligjin nr. 9967, datë 24.7.2008, të ndryshuar, dhe të vendimit nr. 54, datë 5.2.2014, të Këshillit të Ministrave, “Për përcaktimin e kritereve, të procedurës e të mënyrës së dhënies me qira, enfiteozë apo kontrata të tjera të pasurisë shtetërore”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Dhënien e miratimit për lidhjen e kontratës së qirasë me tarifën 1 euro/kontrata, ndërmjet Ministrisë së Financave dhe Ekonomisë, si qiradhënës, dhe shoqërisë “Blu-Imperial” sh.p.k., si qiramarrës, për pasurinë nr. 94, me emërtimin “Ish-Grup Depot e Repartit Ushtarak nr. 4025”, me sipërfaqe të përgjithshme 353 686 (treqind e pesëdhjetë e tre mijë e gjashtëqind e tetëdhjetë e gjashtë) m2, nga ku, sipërfaqe nën objekt 8 553.58 (tetë mijë e pesëqind e pesëdhjetë e tre pikë pesëdhjetë e tetë) m2, tunele (5 tunele), me sipërfaqe 3 434.6 (tre mijë e katërqind e tridhjetë e katër pikë gjashtë) m2, dhe sipërfaqe funksionale 341 697.82 (treqind e dyzet e një mijë e gjashtëqind e nëntëdhjetë e shtatë pikë tetëdhjetë e dy) m2, zk.3081, me vendndodhje në Qafëmollë, Dajt, Tiranë, në administrim të Ministrisë së Mbrojtjes, për një periudhë 20 (njëzet) vjet, sipas genplanit dhe tekstit të projektkontratës bashkëlidhur këtij vendimi. 
2. Ngarkohen Ministria e Financave dhe Ekonomisë dhe Ministria e Mbrojtjes për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama













REPUBLIKA E SHQIPËRISË
ZYRA E NOTERISË TIRANË 
Nr._____Rep.
Nr._______Kol.
DRAFTKONTRATË QIRAJE
Me çmimin simbolik 1 euro/kontrata
Lidhur

Në Tiranë, sot më datë ________, të muajit _________ të vitit 2019 (dymijë e nëntëmbëdhjetë), u paraqitën para meje noterit_______________, palët kontraktuese si më poshtë vijon: 

Ministria e Financave dhe Ekonomisë, përfaqësuar me autorizim të Ministrit, nr.  _______ nga Z./Znj. _______________ me detyrë _____________________________, në Ministrinë e Financave dhe Ekonomisë, i datëlindjes __/__/_____, banues në ________, me shtetësi shqiptare i/e pajisur me letër njoftimin nr.  _______________, që më poshtë do të quhet “QIRADHËNËSI”,

DHE

Shoqëria “Blu Imperial” sh.p.k., me seli qendrore në Tiranë, me adresë, Komuna Qafëmollë” Tiranë, regjistruar si person juridik dhe pajisur nga QKB-ja, me NIPT: J61909041K, përfaqësuar nga administratori i shoqërisë z. Haredin Kastrati,me shtetësi shqiptare, identifikuar me letër njoftimi personal me nr.  H30525204K që më poshtë do të quhet “QIRAMARRËSI”.

Ministria e Financave dhe Ekonomisë,  mbështetur në  vendimin nr. 54, datë 5.2.2014 të Këshillit të Ministrave “Për përcaktimin e kritereve, të procedurës dhe të mënyrës së dhënies me qira, enfiteozë apo kontrata të tjera të pasurive shtetërore”, të ndryshuar, në zbatim të vendimit nr. ____, datë __.__.____ të Këshillit të Ministrave “Për dhënien e miratimit për lidhjen e kontratës së qirasë me tarifën 1 Euro/kontrata”, ndërmjet Ministrisë së Financave dhe Ekonomisë, si Qiradhënës dhe Shoqërisë “Blu Imperial” sh.p.k. si Qiramarrës, për pasurinë shtetërore nr. 94, me emërtimin “Ish-Grup Depot e Repartit Ushtarak nr. 4025” me sipërfaqe të përgjithshme 353 686 m2, nga ku sipërfaqe nën objekt 8553.58 m2, tunele (5 tunele) me sipërfaqe 3434.6 m2, dhe sipërfaqe funksionale 341 697,82 m2, Zk. 3081”, me vendndodhje Qafëmollë, Dajt, Tiranë, në administrim të Ministrisë së Mbrojtjes, dhe bazuar në nenet 801–825 të Kodit Civil, së bashku me “Qiramarrësin”, palët bien dakord të hartojnë këtë kontratë, me kushtet si më poshtë:

Neni 1
Objekti i kontratës

Objekti i kësaj kontrate, është dhënia me qira e pasurisë shtetërore nr. 94, me emërtimin “Ish-Grup Depot e Repartit Ushtarak nr. 4025” me sipërfaqe të përgjithshme 353 686 m2, nga ku sipërfaqe nën objekt 8553.58 m2, tunele (5 tunele) me sipërfaqe 3434.6 m2, dhe sipërfaqe funksionale 341 697,82 m2, Zk. 3081”, me vendndodhje Qafëmollë, Dajt, Tiranë, në administrim të Ministrisë së Mbrojtjes,sipas genplanit dhe dokumentit të ZVRPP Tiranë. 





Neni 2
Qëllimi i përdorimit

Qëllimi i kësaj kontrate është dhënia në gëzim të përkohshëm i objektit të përcaktuar në nenin 1, për ndërtimin e një kapanoni, brenda së cilës do të montohen dy linja të reja, për mbushjen e ujit mineral të gazuar dhe të pa gazuar në shishe PET, me shishe qelqi të kthyeshme dhe të pa kthyeshme, filtrimin hidrogjenik UF ULTRA FILTRATION për produktin ujë.

Neni 3
Kohëzgjatja

Kjo kontratë është e vlefshme për një periudhe 20 (njëzetë) vjet dhe hyn në fuqi me nënshkrimin e saj nga palët.  

Neni 4
Të drejtat dhe detyrimet e qiradhënësit

4.1 “Qiradhënësi”, nëpërmjet Komandës Mbështetëse si njësia që ka në administrim pasurinë shtetërore, dorëzon brenda një muaji nga hyrja në fuqi e kësaj kontrate, pronën e përcaktuar në nenin 1 të saj, të lirë për t’u shfrytëzuar për qëllimin e kësaj kontrate. Në momentin e dorëzimit do të hartohet proces-verbali i dorëzimit të objektit që jepet me qira i shoqëruar me foto, i cili është pjesë përbërëse e kontratës.
4.2 “Qiradhënësi” ka të drejtë të kontrollojë në çdo kohë për respektimin e kushteve të kësaj kontrate nga ana e “Qiramarrësit”.
4.3 “Qiradhënësi” ka të drejtë që, në çdo kohë gjatë kohëzgjatjes së kontratës, nëpërmjet njësisë monitoruese të kontratës së qirasë, Komandës Mbështetëse, strukturë e Ministrisë së Mbrojtjes, të monitorojë kontratën për verifikimin e zbatimit të kushteve të përcaktuara në të.
4.4 “Qiradhënësi” është i detyruar të garantojë “Qiramarrësin” për gëzimin e qetë të sendit, objekt të kësaj kontrate ndaj të tretëve, të cilët mund të ngrenë pretendime për të drejtën e tyre mbi këtë pronë.
4.5 “Qiradhënësi” ka të drejtë të kërkojë zgjidhjen e kontratës kur Qiramarrësi shkel detyrimet e marra përsipër, duke njoftuar këtë të fundit 30 ditë përpara me shkrim.
4.6 “Qiradhënësi” nuk është i detyruar të garantojë Qiramarrësin nga shqetësimet e të tretëve që nuk pretendojnë të kenë të drejta mbi pronën.

Neni 5
Të drejtat dhe detyrimet e qiramarrësit

5.1 “Qiramarrësi” ka të drejtë që, sipas legjislacionit në fuqi, të përdorë e të gëzojë pronën e marrë me qira dhe përmirësimet e bëra në të, për gjithë kohën që është në fuqi kjo kontratë.
5.2 “Qiramarrësi” ka për detyrë që të përdorë sendin, objekt të kësaj kontrate, për qëllimin e parashikuar në nenin 2, në përputhje me detyrimet ligjore që rrjedhin nga Legjislacioni Shqiptar për mjedisin dhe konventat ndërkombëtare për mjedisin në të cilat aderon Republika e Shqipërisë.
5.3 “Qiramarrësi” detyrohet që, në pasurinë e marrë me qira, të realizojë aktivitetin sipas nenit 2 të kësaj kontrate, duke investuar sipas fazave dhe vlerave të shprehura në plan biznesin e paraqitur në komisionin e vlerësimit të dokumenteve.  
5.4 “Qiramarrësi” detyrohet të shfrytëzojë dhe të mirëmbajë objektin e kontratës së qirasë.
5.5 “Qiramarrësi” detyrohet të përballojë me shpenzimet e tij, detyrimet që lidhen me dëmet e shkaktuara eventualisht palëve të treta.
5.6 “Qiramarrësi” detyrohet të sigurojë objektin e kontratës së qirasë, nëpërmjet policës së sigurimit.
5.7 “Qiramarrësi”, Shoqëria “Blu Imperial” sh.p.k., sipas planbiznesit të paraqitur në konkurrim do të investojë në ndërtimin e një kapanoni, brenda së cilës do të montohen dy linja të reja, për mbushjen e ujit mineral të gazuar dhe të pa gazuar në shishe PET, me shishe qelqi të kthyeshme dhe të pa kthyeshme, filtrimin hidrogjenik UF ULTRA FILTRATION për produktin ujë. 
Shoqëria “BLU-IMPERIAL” sh.p.k., në pasurinë shtetërore të sipërcituar, do të investojë brenda vitit 2020 një total prej 942 346 300 lekë, i ndarë si më poshtë shënuar:
- Blerja e dy linjave të reja të prodhimit për mbushjen e ujit mineral të gazuar dhe të pa gazuar në shishe PET, me shishe qelqi të kthyeshme dhe të pa kthyeshme, filtrimin hidrogjenik UF ULTRA FILTRATION për produktin ujë, nëpërmjet kontratës së lidhur me kompaninë gjermane “KRONES AG”, në vlerën 756 601 300 lekë;
- Ndërtimi i magazinave të reja në vlerën 123 830 000 lekë;
- Blerja e makinave për shpërndarjen e ujit në 12 qarqet e vendit në vlerën 61 950 000 lekë;
[bookmark: OLE_LINK9][bookmark: OLE_LINK8]Shoqëria, nga data e marrjes në dorëzim të objektit dhe nxjerrjes së lejeve përkatëse, brenda vitit 2020  do të investojë në total prej 942 346 300 lekë (pa TVSH) nëntëqind e dyzet e dy milion e treqind e dyzet e gjashtë mijë e treqind) lekë. 
Pavarësisht parashikimeve të realizimit si më sipër, monitorimi dhe përllogaritjet e afateve të realizimeve të investimeve të parashikuara transferohen në kohë gjithmonë pas datës së lejeve përkatëse të nevojshme për punime, ngritjen e aktivitetit dhe vënien në jetë të tij.  
5.8 “Qiramarrësi”, sipas plan biznesit të paraqitur në konkurrim, me përfundimin e investimit, nga data e marrjes në dorëzim të objektit dhe nxjerrjes së lejeve përkatëse, merr përsipër që, brenda vitit 2020 do të punësojë 50 (pesëdhjetë) punonjës të rinj, numër i cili do të rritet në varësi të ecurisë së prodhimit. Në vijim të zhvillimit të kontratës numri i të punësuarve nuk do të jetë më pak se 50 (pesëdhjetë) punonjës me kohë të plotë dhe të siguruar pranë institucioneve përkatëse.
Pavarësisht parashikimeve të realizimit si më sipër, monitorimi dhe përllogaritjet e afateve të realizimeve të punësimit të parashikuar transferohen në kohë gjithmonë pas datës së lejeve përkatëse të nevojshme për punime, ngritjen e aktivitetit dhe vënien në jetë të tij.  
5.9 “Qiramarrësi” detyrohet të zbatojë legjislacionin në fuqi “Për përcaktimin e pagës minimale në shkallë vendi”.
5.10 “Qiramarrësi”, në funksion të qëllimit dhe zhvillimit të aktivitetit, sipas nenit 2 në territorin  objekt i kësaj kontrate, në realizimin e treguesve të marrë përsipër sipas neneve 5.7 dhe 5.8, detyrohet që të pajiset me leje ndërtimi dhe leje mjedisore nga organet kompetente. 
5.11 “Qiramarrësi” detyrohet që, para përfundimit të vitit të pestë të përdorimit të objektit me qira sipas kësaj kontrate, të paraqesë para Qiradhënësit shtesën e plan biznesit për treguesit e periudhës në vijim, brenda objektit të kontratës dhe pa ulur treguesit e shprehur në pikat 5.7 dhe 5.8 të kësaj kontrate. 
5.12 “Qiramarrësi” detyrohet që nëpërmjet Komandës Mbështetëse, të paraqesë tek “Qiradhënësi” në fillim të çdo viti, relacion me shkrim lidhur me vlerat e investimeve, të paraqitura në pasqyrat financiare vjetore të shoqërisë shoqëruar me relacionin përkatës të hartuar nga eksperti kontabël i miratuar, vërtetuar me çdo dokumentacion të vlefshëm, si dhe vërtetimin nga institucionet shtetërore përkatëse për numrin e të punësuarve në objektin e marrë me qira.  
5.13 “Qiramarrësi” detyrohet që në momentin e përfundimit të kësaj kontrate të dorëzojë pronën të padëmtuar. 
5.14 “Qiramarrësi”, në përfundim të kësaj kontrate, ka të drejtë të heqë përmirësimet e ndashme nga prona, por pa dëmtuar atë. “Qiradhënësi” nuk bën kompensimin financiar të investimeve në pasuri të paluajtshme të kryera nga “Qiramarrësi”.
5.15  Në ngarkim të “Qiramarrësit” janë të gjitha tatimet dhe detyrimet që rëndojnë mbi pronën e dhënë me qira.
5.16  “Qiramarrësit” nuk i lejohet, që pronën e dhënë me qira ta japë me nën qira ose t’ia kalojë kontratën një tjetri. 
5.17  “Qiramarrësi”, në funksion të qëllimit dhe zhvillimit të aktivitetit sipas nenit 2 të kësaj kontrate, në territorin objekt i kësaj kontrate, në realizimin e treguesve të marrë përsipër, sipas neneve 5.7 dhe 5.8, detyrohet që, të pajiset me Lejet ose Autorizimet përkatëse nga organet kompetente të parashikuara nga legjislacioni shqiptar. 
5.18 “Qiramarrësi” në asnjë rast nuk mund ta rëndojë me barrë, pronën objekt kontrate.
5.19 Shitja e kuotave të aksioneve apo ndryshimi i ortakëve të shoqërisë qiramarrëse, do të kryhet vetëm pas miratimit paraprak të “qiradhënësit”. 

Neni 6
Pagesa e qirasë

6.1 “Qiramarrësi” detyrohet t’i paguajë “Qiradhënësit” detyrimin e kontratës, në vlerën 1 (një) Euro. Pagesa simbolike bëhet para se të firmoset kontrata.
6.2  Para nënshkrimit të kontratës “Qiramarrësi” ka paguar garancinë e kontratës, në vlerën 18.846.926 (tetëmbëdhjetë milion e tetëqind e dyzet e gjashtë mijë e nëntëqind e njëzet e gjashtë) lekë, sipas faturës së lëshuar nga  “Qiradhënësi”, e cila qëndron e ngurtësuar, në llogarinë përkatëse në buxhetin e shtetit, deri në përfundim të investimit të shprehur në nenin 5.7 të kësaj kontrate. 
6.3 Në rastet kur konstatohen parregullsi dhe zbatohen penalitete ose gjoba, “Qiramarrësi” do të likuidojë vlerat e krijuara në llogarinë e “Qiradhënësit” sipas faturës së lëshuar nga ky i fundit.

Neni 7
Penalitetet

7.1 Në rastin kur “Qiramarrësi”, në përfundim të çdo faze, sipas përcaktimeve në pikën 5.7, të kësaj kontrate, nuk realizon vlerën e investimit, do të penalizohet me gjobë, në masën 10 për qind të  vlerës së investimit të parealizuar. Nëse, pas 6 muajve, investimi vazhdon të mos realizohet, “Qiradhënësi” zgjidh kontratën dhe gjobit “Qiramarrësin” me vlerën e garancisë së ngurtësuar në  në momentin e lidhjes së kësaj marrëveshje kontraktore.  
7.2 Në rastin kur, “Qiramarrësi”, në përfundim të çdo faze, nuk ka realizuar nivelin e punësimit të përcaktuar në pikën 5.8, të kësaj kontrate, penalizohet me gjobë, në masën 50.000 (pesëdhjetëmijë) lekë për çdo vend pune mesatar vjetor të pahapur.

Neni  8
Zgjidhja e kontratës

8.1 Kontrata zgjidhet me mbarimin e afatit të përcaktuar në pikën 3 të kësaj kontrate. 
8.2 Kontrata mund të zgjidhet para afatit:
a) në marrëveshje midis palëve.
b) kur prona humbet tërësisht ose dëmtohet për shkak të një force madhore.
c) kur “Qiramarrësi” shkel detyrimet e marra përsipër në nenin 5 dhe 6 të kësaj kontrate.
d) kur “Qiramarrësi” ndryshon destinacionin për të cilin është lidhur kontrata.
e) kur prona nevojitet për interes publik.
f) kur prona kalon në procedurë privatizimi.
8.3 Kontrata pushon automatikisht së vepruari, 30 ditë pas njoftimit me shkrim të “Qiradhënësit” për zgjidhjen e kontratës para afatit, sipas pikës 8.2 të saj dhe nëse “Qiramarrësi” nuk ka reaguar me shkrim.


Neni  9
Përgjegjësitë e palëve

9.1 Palët përgjigjen për mosrespektimin e kushteve të kësaj kontrate.
9.2 Në zbatim të akteve ligjore dhe nënligjore në fuqi, në përfundim të investimit, pas relacionit të paraqitur nga “Qiramarrësi”, sipas  pikave 5.7, dhe 5.8 të kësaj kontrate, palët janë të detyruar të bëjnë akte rakordimi të përbashkëta ndërmjet administratorit të pasurisë, Komandës Mbështetëse, për nivelin e investimeve dhe punësimit të realizuara, sipas vlerave të paraqitura në pasqyrat financiare të Shoqërisë shoqëruar me relacionin përkatës të hartuar nga eksperti kontabël i miratuar.
9.3 Palët, “Qiramarrësi” dhe Komanda Mbështetëse,  janë të detyruar që çdo vit të bëjnë akte rakordimi të përbashkëta për realizimin e kushteve të kontratës, në nivelin e punësimit, në nivelin e investimit dhe shlyerjen e penaliteteve ose gjobave (në rastet kur ka të tilla) të vendosura, sipas neneve të kësaj kontrate. 
9.4 Me “Forcë Madhore” do të kuptohet një ngjarje që është jashtë kontrollit të palëve, si tërmetet, përmbytjet, lufta. Në këto raste palët janë të detyruara të njoftojnë njëra tjetrën me shkrim. Koha e parashikuar për plotësimin e detyrimeve do të zgjatet për aq kohë sa do të vazhdojnë këto rrethana.
9.5 “Qiramarrësi” përjashtohet nga detyrimet për kohën e vazhdimit të Forcës Madhore dhe mos kryerjes së aktivitetit për këtë shkak. Kjo periudhë do të përcaktohet me marrëveshje midis palëve.

Neni  10
Dispozitat e fundit

10.1 Për gjithçka që nuk është shprehur posaçërisht në këtë kontratë, palët do t’i referohen dispozitave të Kodit Civil në fuqi.
10.2 Pjesë të kësaj kontrate janë Plan biznesi i paraqitur para komisionit të konkurrimit dhe proces  verbali i marrjes në dorëzimi të objektit, sipas kontratës së qirasë.
10.3 Mosmarrëveshjet që mund të lindin mes palëve gjatë zbatimit të kësaj kontrate do të zgjidhen me mirëkuptim dhe në rast se kjo është e pamundur, palët kanë të drejtë t’i drejtohen Gjykatës së Rrethit Gjyqësor. 
10.4 Në çdo rast të kalimit të mosmarrëveshjeve, të lindura mes palëve në juridiksion gjyqësor, autorizohet njësia administruese dhe monitoruese e kontratës për ndjekjen e procedurës gjyqësore.
10.5 Kjo kontratë qiraje është e vlefshme deri në çastin, që prona publike e dhënë me qira privatizohet sipas akteve ligjore në fuqi.

Neni 11
Brenda një muaji nga nënshkrimi i saj, kontrata duhet të regjistrohet në Zyrën e Regjistrimit të Pasurive të Paluajtshme. 
Shpenzimet noteriale të kësaj kontrate i ngarkohen “Qiramarrësit”.
Kjo kontratë është formuluar në shtatë kopje origjinale. Pasi ju lexua palëve, u kuptua, u pranua prej tyre, si dhe u nënshkrua para meje me vullnetin e tyre të plotë e të lirë. Ndërsa, unë noter ________________, në bazë te nenit 801 e vijim të Kodit Civil, e vërtetoj atë si të rregullt. 

	QIRADHËNËSI 
Ministria e Financave dhe Ekonomisë
Përfaqësuar nga: 
	QIRAMARRËSI
Shoqëria “Blu Imperial” sh.p.k.  
Përfaqësuar nga 

Shpjeguese

Kufiri i prongs
Objektet ¢ Pronks nr.94

Sip.cobjekiitor6 = 19200m!
Sip. e objektit nr 7 5604mt
Sip.cobjekiitnr8 = 37944 mt
Sip.cobjekiitac9 = 33526m*

Sip. ¢ objektitnr26 = 40320m’ .

Sip. ¢ objektitar29 = 33327m*

Shénim: Ky genplan u hartua né zbatim té shkresés s¢ Komandes Mbéshtetése
nr.786/1, daté 08.02.2019, bazuar né dokumantacionin hartografik 1 pronés
me nr.94 me emértimin "Grup depo té tep. usht. 4025" me vendndodhje
Qafé Mollg 1, Tiran&, marré ng arkivin e IGJIU.

Nr 3518 )!rot Tirané, mé ! § -0 Z +2019
/

Lénda : Kthim pergijigje

Drejtuar: MINISTRIA E MBROJTJES
SHTABI [ PERGJITHSHEM I FORCAVE TE ARMATOSURA
KOMANDA-MBESHTETESE

Ne pergjigje te shkreses suaj nr 785/2 prot. date 08/02/2019, protokolluar ne Zvrpp nr 5374 prot date
rmim te gjendjes juridike te pasurive te konturuara ne

12/02/2019, me ane te se ciles kerkoni konfi
planvendosjen bashkelidhur shkreses cituar me siper, ju bejme me dije se bashkelidhur do te gjeni kopje
kartele dhe kopje te fragmentit te hartes kadastrale te prones Nr. 94 “Qafe Molle 17, Dajt Tirane.

Duke ju falénderuar pér mirékuptimin,

REGJISTRUES

Rr. “Jordan Misja” Tirané Tel: - 35542403302
http:/www.zepp.gov.al Faks: - 35542403306

